Hejdar Alijev
Store norske leksikon,Historie,Verdens historie og samtidshistorie,Asia,Aserbajdsjans historie
Hejdar Alijev var en aserbajdsjansk politiker. Han var Aserbajdsjans ledende politiske skikkelse fra 1960-årene, da Aserbajdsjan var en del av Sovjetunionen. Etter selvstendigheten var han president i Aserbajdsjan i perioden 1993–2003.
Alijev var leder for KGBs avdeling i Aserbajdsjan i 1967–1969 og førstesekretær i Aserbajdsjans kommunistparti i årene 1969–1982. I tillegg var han kandidatmedlem av politbyrået i Sovjetunionens kommunistparti fra 1976 til 1982, og fullt medlem fra 1982 til 1987.Etter å ha mistet plassen i politbyrået i 1987 reiste Alijev til den autonome republikken Nakhitsjevan, der han i 1990 overtok som parlamentspresident. Etter president Abulfas Eltsjibejs avgang i juni 1993 ble Alijev Aserbajdsjans president. Ved presidentvalget i oktober samme år fikk Alijev 98,8 prosent av stemmene. Han ble gjenvalgt i 1998 med 77,6 prosent av stemmene.Alijev ble kritisert for sin autoritære lederstil, og også for å etablere et politisk dynasti ved å utpeke sin sønn Ilham Alijev som sin etterfølger. Les mer i Store norske leksikon Aserbajdsjans historie Aserbajdsjans samtidshistorie Aserbajdsjans politiske system